**লুকাস ভাসকেস ইগলেসিয়াস** (স্পেনীয়: Lucas Vázquez, স্পেনীয় উচ্চারণ: [ˈlukaz ˈβaθkeθ iˈɣlesjas]; জন্ম: ১ জুলাই ১৯৯২; **লুকাস ভাসকেস** নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব রিয়াল মাদ্রিদ এবং স্পেন জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় হিসেবে খেলেন।

২০০০–০১ মৌসুমে, স্পেনীয় ফুটবল ক্লাব কুর্তিসের যুব পর্যায়ের হয়ে খেলার মাধ্যমে ভাসকেস ফুটবল জগতে প্রবেশ করেছেন এবং পরবর্তীকালে উরাল এবং রিয়াল মাদ্রিদের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১০–১১ মৌসুমে, প্রথমে রিয়াল মাদ্রিদ সি এবং পরবর্তীতে রিয়াল মাদ্রিদ কাস্তিয়ার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৩ মৌসুম অতিবাহিত করেছেন; রিয়াল মাদ্রিদ কাস্তিয়ার হয়ে তিনি ১৪ ম্যাচে ২টি গোল করেছেন। অতঃপর ২০১৪–১৫ মৌসুমে তিনি ধারে এস্পানিওলে যোগদান করেছেন। ২০১৫–১৬ মৌসুমে, তিনি রিয়াল মাদ্রিদ কাস্তিয়া হতে রিয়াল মাদ্রিদে যোগদান করেছেন।

ভাসকেস ২০১৬ সালে স্পেনের হয়ে আন্তর্জাতিক পর্যায়ে অভিষেক করেছেন; স্পেনের জার্সি গায়ে তিনি এপর্যন্ত ৯ ম্যাচে অংশগ্রহণ করেছেন। তিনি স্পেনের হয়ে ২০১৮ ফিফা বিশ্বকাপ এবং উয়েফা ইউরো ২০১৬-এ অংশগ্রহণ করেছেন। দলগতভাবে, ভাসকেস এপর্যন্ত ১৩টি শিরোপা জয়লাভ করেছেন, যার মধ্যে ১টি রিয়াল মাদ্রিদ কাস্তিয়ার হয়ে এবং ১২টি রিয়াল মাদ্রিদের হয়ে জয়লাভ করেছেন।

প্রারম্ভিক জীবন
---------------

লুকাস ভাসকেস ইগলেসিয়াস ১৯৯২ সালের ১লা জুলাই তারিখে স্পেনের কুর্তিসে জন্মগ্রহণ করেছেন এবং সেখানেই তার শৈশব অতিবাহিত করেছেন।

ক্লাব ফুটবল
-----------

### রিয়াল মাদ্রিদ কাস্তিয়া

ভাসকেস ২০০৭ সালে ১৬ বছর বয়সে রিয়াল মাদ্রিদে যোগদান করেছিলেন। তিনি ২০১০–১১ মৌসুমে রিয়াল মাদ্রিদ সি-এর হয়ে অভিষেক করেছেন। ২০১২ সালের ১৭ই নভেম্বর তারিখে তিনি রিয়াল মাদ্রিদ কাস্তিয়ার হয়ে ২০১২ অভিষেক করেছেন।

### এস্পানিওল

২০১৪ সালের ১৯শে আগস্ট তারিখে ভাসকেস ধারে এস্পানিওলে যোগদান করেছিলেন। ৩০শে আগস্ট তারিখে সেভিয়ার বিরুদ্ধে অভিষেক করেছেন, ম্যাচটিতে তার দল ২–১ গোলের ব্যবধানে পরাজিত হয়েছিল। ৫ই অক্টোবর তারিখে, সোসিয়েদাদের বিপক্ষে তিনি প্রথম গোল করেছেন, ম্যাচটিতে তার দল ২–০ গোলের ব্যবধানে জয়লাভ করেছিল।

### রিয়াল মাদ্রিদ

২০১৫ সালের ৩০শে জুন তারিখে, তিনি এস্পানিওলের হয়ে ধারে খেলা শেষে রিয়াল মাদ্রিদে যোগদান করেছেন। ১২ই সেপ্টেম্বর তারিখে এস্পানিওলের বিপক্ষে তিনি অভিষেক করেছেন, ম্যাচটিতে তার দল ৬–০ গোলের ব্যবধানে জয়লাভ করেছিল। ২০১৫ সালের ৩০শে ডিসেম্বর তারিখে ভাসকেস ঘরের মাঠে রিয়াল সোসিয়েদাদের বিপক্ষে ম্যাচের ১৫তম মিনিটে বেনজেমার বদলি খেলোয়াড় হিসেবে মাঠে নেমে রিয়াল মাদ্রিদের হয়ে ১ম গোল করেন এবং ম্যাচটিতে রিয়াল মাদ্রিদ ৩–১ গোলের ব্যবধানে জয়লাভ করেছিল। উক্ত মৌসুমে রিয়াল মাদ্রিদের হয়ে উয়েফা চ্যাম্পিয়নস লিগে ৭টি ম্যাচে অংশগ্রহণ করে শিরোপা জয়ে গুরুত্বপূর্ণ ভূমিকা রেখেছিলেন।

ভাসকেস ২০১৬–১৭ মৌসুমে ৩৩ ম্যাচে ২টি গোল করে রিয়াল মাদ্রিদকে ৪ বছর পর লিগ শিরোপা জয়লাভ করাতে গুরুত্বপূর্ণ ভুমিকা রেখেছিলেন। একই মৌসুমে উয়েফা চ্যাম্পিয়নস লিগে ১০টি ম্যাচে অংশগ্রহণ করেছেন; যার গ্রুপ পর্বের ম্যাচেই তিনি ২টি গোল করেছিলেন।

আন্তর্জাতিক ফুটবল
-----------------

২০১৬ সালের ৭ই জুন তারিখে, মাত্র ২৪ বছর ১১ মাস ৭ দিন বয়সে, ডান পায়ে ফুটবল খেলায় পারদর্শী ভাসকেস জর্জিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে স্পেনের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন, তবে উক্ত ম্যাচের ৬২তম মিনিটে আক্রমণভাগের খেলোয়াড় ডেভিড সিলভার বদলি খেলোয়াড় হিসেবে তিনি মাঠ ত্যাগ করেন; ম্যাচে তিনি ৯ নম্বর জার্সি পরিধান করে ডান পার্শ্বীয় আক্রমণভাগের খেলোয়াড় হিসেবে খেলেছেন। ম্যাচটি জর্জিয়া ১–০ গোলের ব্যবধানে জয়লাভ করেছিল। স্পেনের হয়ে অভিষেকের বছরে ভাসকেস সর্বমোট ৩ ম্যাচে অংশগ্রহণ করেছেন।

ভাসকেস রাশিয়ায় অনুষ্ঠিত ২০১৮ ফিফা বিশ্বকাপের জন্য ফের্নান্দো ইয়েরোর অধীনে ঘোষিত স্পেন দলে স্থান পাওয়ার মাধ্যমে প্রথমবারের মতো ফিফা বিশ্বকাপে অংশগ্রহণ করার সুযোগ পান। ২০১৮ সালের ১৫ই জুন তারিখে, তিনি পর্তুগালের বিরুদ্ধে গ্রুপ পর্বে নিজেদের প্রথম ম্যাচে অংশগ্রহণ করার মাধ্যমে ফিফা বিশ্বকাপে অভিষেক করেছেন। উক্ত বিশ্বকাপে তিনি ২ ম্যাচে অংশগ্রহণ করেছেন।

পরিসংখ্যান
----------

### আন্তর্জাতিক

*২০ আগস্ট ২০২১ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| স্পেন | ২০১৬ | ৩ | ০ |
| ২০১৮ | ৬ | ০ |
| সর্বমোট | ৯ | ০ |

তথ্যসূত্র
---------

1. ↑  "Acta del Partido celebrado el 06 de enero de 2019, en Madrid" [Minutes of the Match held on 6 January 2019, in Madrid] (স্পেনীয় ভাষায়)। Royal Spanish Football Federation। ১৯ এপ্রিল ২০২১ তারিখে মূল থেকে আর্কাইভ করা। সংগ্রহের তারিখ ১৫ জুন ২০১৯।
2. ↑  "FIFA Club World Cup UAE 2017: List of players: Real Madrid CF" (পিডিএফ)। FIFA। ১৬ ডিসেম্বর ২০১৭। পৃষ্ঠা 5। ২৩ ডিসেম্বর ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ২৩ ডিসেম্বর ২০১৭।
3. ↑  "Lucas Vázquez - Forward First Team"। *Real Madrid C.F. - Web Oficial*। ২৪ অক্টোবর ২০১৭। সংগ্রহের তারিখ ২৩ আগস্ট ২০২১।
4. ↑  "Lucas Vázquez LaLiga Santander"। *লা লিগা*। ২৮ জুন ২০২১। সংগ্রহের তারিখ ২৩ আগস্ট ২০২১।
5. ↑  "Spain - Georgia 0:1 (Friendlies 2016, June)"। *worldfootball.net*। ২৭ নভেম্বর ২০২০। সংগ্রহের তারিখ ২০ আগস্ট ২০২১।
6. ↑  "Spain - Georgia, Jun 7, 2016 - International Friendlies - Match sheet"। *Transfermarkt*। ৭ জুন ২০১৬। সংগ্রহের তারিখ ২০ আগস্ট ২০২১।
7. ↑  Strack-Zimmermann, Benjamin (৭ জুন ২০১৬)। "Spain vs. Georgia (0:1)"। *National Football Teams*। সংগ্রহের তারিখ ২০ আগস্ট ২০২১।
8. ↑  "FIFA World Cup Russia 2018™: List of Players" (পিডিএফ)। *fifadata.com* (ইংরেজি ভাষায়)। ফিফা। ১০ জুন ২০১৮। ৬ ডিসেম্বর ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ৬ আগস্ট ২০২১।
9. ↑  "Spain leave Cesc Fabregas, Alvaro Morata, Marcos Alonso out of World Cup squad"। ESPN। ২১ মে ২০১৮।
10. ↑  "Portugal - Spain, Jun 15, 2018 - World Cup 2018 - Match sheet"। *Transfermarkt*। ১৫ জুন ২০১৮। সংগ্রহের তারিখ ২০ আগস্ট ২০২১।
11. ↑  "Spain 3:3 (World Cup 2018 Russia, Group B)"। *worldfootball.net*। ২৭ নভেম্বর ২০২০। সংগ্রহের তারিখ ২০ আগস্ট ২০২১।
12. ↑  Strack-Zimmermann, Benjamin (১৫ জুন ২০১৮)। "Portugal vs. Spain (3:3)"। *National Football Teams*। সংগ্রহের তারিখ ২০ আগস্ট ২০২১।
13. ↑  "Spain - Appearances World Cup 2018"। *worldfootball.net*। ২৭ নভেম্বর ২০২০। সংগ্রহের তারিখ ২০ আগস্ট ২০২১।

বহিঃসংযোগ
---------


উইকিমিডিয়া কমন্সে **লুকাস ভাসকেস** সংক্রান্ত মিডিয়া রয়েছে।

* লুকাস ভাসকেস – ফিফা প্রতিযোগিতার রেকর্ড (ইংরেজি) উইকিউপাত্তে এটি সম্পাদনা করুন
* লুকাস ভাসকেস – উয়েফা প্রতিযোগিতার রেকর্ড (আর্কাইভ) (ইংরেজি) উইকিউপাত্তে এটি সম্পাদনা করুন
* সকারওয়েতে লুকাস ভাসকেস (ইংরেজি) উইকিউপাত্তে এটি সম্পাদনা করুন
* সকারবেসে লুকাস ভাসকেস (ইংরেজি) উইকিউপাত্তে এটি সম্পাদনা করুন
* বিডিফুটবলে লুকাস ভাসকেস (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে লুকাস ভাসকেস (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে লুকাস ভাসকেস (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে লুকাস ভাসকেস (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে লুকাস ভাসকেস (ইংরেজি) উইকিউপাত্তে এটি সম্পাদনা করুন

| * দে
* স
রিয়াল মাদ্রিদ ফুটবল ক্লাব  – বর্তমান দল |
| --- |
| 
* ১ কুর্তোয়া
* ২ কারভাহাল
* ৩ মিলিতাও
* ৪ আলাবা
* ৫ বেলিংহাম
* ৬ নাচো (অধি:)
* ৭ ভিনিসিউস
* ৮ ক্রুস
* ১০ মদরিচ
* ১১ রদ্রিগো
* ১২ কামাভিঙ্গা
* ১৩ লুনিন
* ১৪ হোসেলু
* ১৫ ভালভের্দে
* ১৬ ওদ্রিওসোলা
* ১৭ ভাসকেস
* ১৮ চুয়ামেনি
* ১৯ সেবায়োস
* ২০ গার্সিয়া
* ২১ ব্রাহিম
* ২২ রুডিগার
* ২৩ মঁদি
* ২৪ গুলের
* প্রধান কোচ: আনচেলত্তি

 |

| স্পেন দল |
| --- |
| 

| * দে
* স
স্পেন দল – উয়েফা ইউরো ২০১৬ |
| --- |
| 
* ১ ক্যাসিয়াস
* ২ আজপিলিকুয়েতা
* ৩ পিকে
* ৪ বার্ত্রা
* ৫ বুস্কেৎস্
* ৬ ইনিয়েস্তা
* ৭ মোরাতা
* ৮ কোকে
* ৯ বাজকেজ
* ১০ ফাব্রিগাস
* ১১ পেদ্রো
* ১২ বেয়েরিন
* ১৩ দে গিয়া
* ১৪ থিয়াগো
* ১৫ রামোস (অধি:)
* ১৬ হুয়ানফ্রান
* ১৭ মিকেল
* ১৮ আলবা
* ১৯ সোরিয়ানো
* ২০ আদুরিস
* ২১ সিলভা
* ২২ নলিতো
* ২৩ রিকো
* কোচ: দেল বস্ক

 | স্পেন |

| * দে
* স
স্পেন দল – ২০১৮ ফিফা বিশ্বকাপ |
| --- |
| 
* ১ দে গিয়া
* ২ কারবাহাল
* ৩ পিকে
* ৪ নাচো
* ৫ বুস্কেৎস্
* ৬ ইনিয়েস্তা
* ৭ সাউল
* ৮ কোকে
* ৯ রদ্রিগো
* ১০ থিয়াগো
* ১১ বাজকেজ
* ১২ ওদ্রিওসোলা
* ১৩ আরিসাবালাগা
* ১৪ আজপিলিকুয়েতা
* ১৫ রামোস (অধি:)
* ১৬ মনরিয়াল
* ১৭ আসপাস
* ১৮ আলবা
* ১৯ কস্তা
* ২০ আসেন্সিও
* ২১ সিলভা
* ২২ ইস্কো
* ২৩ রেইনা
* কোচ: হিয়েরো

 | স্পেন |

 |